Pöytäkirja

**Vesangan päiväkoti-koulun vanhempain toimikunnan kokous**

maanantaina 9.4.2018

Osalllistujat: Joel Linna, Tiina Siitonen (puheenjohtaja), Mari Härkönen, Stina Nikamaa, Antti Ekonoja, Erno Kiviniemi, Anne-Mari Hakala, Katrin Rintamäki, Janne Salmela, Terhi Kivinen, Satu Meriläinen, Taina Rikama-Koskinen, Seija Kuitunen, Saara Palmu (sihteeri), Sari Savolainen (saapui 18.40)

1. Kokouksen avaus 17:30

Puheenjohtaja avasi kokouksen 17.43.

2. Edellisen kokouksen pöytäkirjan tarkistaminen  
Pöytäkirja hyväksyttiin sellaisenaan

3. Kokouksen esityslista  
Tiina esitteli esityslistan, ja se hyväksyttiin kokouksen rungoksi.

4. Koulun & päiväkodin kuulumisia  
Yleisesti todettiin, että kevät tekee tuloaan ja tuo omat puuhansa ja haasteensa.

Joel esitteli ensi lukuvuoden suunnitelmia. Ekaluokkalaiset jaetaan kahdeksi pieneksi luokaksi, muut Vesangan luokkaryhmät ovat suuria. Joitain muutoksia henkilökuntaan on tulossa mm. pysäkkitoiminnan takia. Näistä Joel tiedottaa lisää myöhemmin.

Taina puolestaan kertoi päiväkodin tulevasta. Lisätilaa päiväkodin toiminnalle tullee kontin muodossa, päiväkotiin on syksylläkin paljon tulokkaita, näillä näkymin enemmän kuin tänä toimintavuonna. Eskari jatkaa lilu-painotuksella.

Joel ja Taina olivat käyneet ideoita hakemassa Kokkolassa uudenlaisista opetus- ja oppimistiloista. Mukaan oli tarttunut hyviä ideoita esimerkiksi akustiikkaan vaikuttavasta lattiamateriaalista.

5. Sisäilmakysely  
Saara laittaa sisäilmakyselyiden linkit vielä sähköpostilla tarkastukseen ja jos huomautettavaa ei ole, niin Joel ja Satu välittävät linkit vanhemmille Wilman ja Daisyn kautta. Tehdään valmis saate Wilma/Daisy-viestin mukaan. Vastausaikaa on huhtikuun loppuun.

6. Kodin ja koulun yhteistyöfoorumi 17.4: teatteria ja työpajaa  
Teatteriesitys käsittelee koulukiusaamista, tilaisuus on kaikille avoin.

7. Vesankatalon hankesuunnitelman tilanne  
Laajennussuunnitelma ei ole edennyt toivotulla tavalla, tällä hetkellä näyttää että hankkeessa ei tapahdu mitään. Tiina ottaa Tilapalveluun yhteyttä toimikunnan puolesta ja kyselee laajennushankkeen edistymisestä.

Oman laajennussuunnitelman tekoon haluavat osallistua Erno, Antti, Stina, Saara ja Mari. Stina kysyy Vesangan alueen äitiys- ja lastenneuvolan terveydenhoitaja Anja Kemppaalalta tietoa alueen lapsiluvusta, jotta voidaan arvioida ja perustella tilojen tarvetta ja vaikuttaa laajennuksen suunnitteluun.  
8. Laavu  
Tulevalle laavun paikalle tehtiin yhteinen katselmus ennen kokouksen alkua, laavu nousee entiselle saunan paikalle, joka on jo valmiiksi tasainen. Erno on toimittanut tietoja eteenpäin kaupungille. Rakennuslupa-asia etenee ilmoitusmenettelynä.  
Vuokrasopimus-asia on edennyt ja se tehtäneen pian, kun asianomaisille saadaan toimitettua karttakuva, Tiina hoitaa.

9. Kevään talkoot ja muut puuhat  
- Frisbeegolfradan ylläpito: raivaussahalla kiertäminen ja risujen kerääminen  
Koululla on kaupungin organisoima siivouspäivä tiistaina 8.5., osa koulupäivästä hoidetaan iltapuuhana siivouspäivänä. Samassa yhteydessä pidetään frisbeegolfradan huoltotalkoot. Janne lupautui huoltamaan frisbeegolfradan raivausta etukäteen raivaussahalla, Tiina lupasi Eemelin kaveriksi. Nämä ”esitalkoot” pidetään turvallisuussyistä ennen varsinaisia talkoita, maanantaina 7.5. , muutama lisäkäsi olisi hyvä saada vielä avuksi. Varsinaisissa talkoissa sitten kannetaan risut pois ja siistitään rata. Jos 5. luokka ei pidä kioskia leirikouluvarojen keräämistä varten, vanhempain toimikunta hoitaa sen.  
- Laavu ja laavun avajaiset: lupa, vuokrasopimus, tarvikkeiden hankkiminen, polttopuut, rakentaminen, avajaisten aika ja järjestelyt  
Mahdollisesti laavun rakentaminen voi alkaa kevään aikana.  
Stina kysyy Metsähallitukselta mahdollisuutta saada heidän purkamansa laavu.

Aikataulua sorvataan sähköpostilla, kun lupa-asiat selviävät ja tiedetään, saadaanko laavu mahdollisesti Metsähallitukselta. Jos ei saada, niin lähdetään selvittämään rahoituskuvioita, olisiko mahdollista saada yrityksiltä tukea rahan, tarvikkeiden, työpanoksen tai vastaavien muodossa.  
  
10. Muut asiat  
Joel kertoi oppilaiden puutarha-hankkeesta. Puutarhan hoitoon haetaan oppilaiden keskuudesta ”kesäduunarit” hoitamaan. Sirpa Kortelainen/ Mukulapuutarhat on lupautunut auttamaan, neuvomaan ja mentoroimaan puutarhan hoidossa.  
Erno, Taina ja Satu toivat esiin päiväkodin ksylitolipastilliasiat. Päiväkodin ja koulun puolesta esitettiin toive, että vanhempaintoimikunta ottaisi asian hoidettavaksi. Selvitetään pastillien hankinta ja kummiyritysmahdollisuus, tavoitteena syksyksi saada pastillit vanhempain toimikunnan toimittamana.  
Vanhempaintoimikunnan sähköpostilista tarkistettiin ja päivitettiin.  
Keskusteltiin tien ja parkkipaikan huonosta kunnosta, myös päiväkodin pihaan on odotettavissa sulamisvesistä aiheutuva tulvinta kevään myötä.

Päiväkodilla olisi tarvetta piirustuspaperille, saa toimittaa.

11. Seuraava kokous  
Seuraava kokous pidetään 21.5.2018 klo 17.30 alkaen.  
Aiheena stipendit, laavu, hankesuunnitelma ja laajennuksen piirustusten arviointi.

12. Kokouksen päättäminen  
Puheenjohtaja päätti kokouksen klo 19.26